"Letsatsi pele ga dingwaga di le 20 tsa Kgololosego, Kabinete e ikamanya le setšhaba go keteka Kgwedi ya Bomme ka fa tlase ga moono wa “Dingwaga di le Lekgolo tsa Tirisanommogo ya Ntshetsopele ya Matlafatso ya Bomme le Tekano ya Bong.”Keteko ya dingwaga di le lekgolo e tlotlomatsa dikgaratlho tse di dirilweng ke bomme, fa esale ka nako ya mogale Charlotte Maxeke, yo a neng a eteletsepele setlhopha sa bomme ka mogwanto o o neng o tshwaretswe kwa Bloemfontein yo o neng o eme kgatlhanong le melawana ya dipasa ka 1913.Karolo e e tshamikilweng ke bomme mo go lwantsheng melao ya dipasa le mo maphateng a mangwe a kgaratlhelo ya kgololosego ke tshusumetso enngwe e e botlhokwa ya letsholo la ga jaanong la Karata ya Boitshupo e e sa tswang go tlhongwa."